84. NAP
Jó napot!
Tudta, hogy Németországban évente 400-an halnak meg háztüzekben?
Ne féljen, nem akarunk eladni semmit!
Csak ellenőrizni szeretnénk a füstjelzőit, persze ingyen!
Ne a kimúlt elem miatt legyen tetem!
Várjunk, önöket ismerem!
Uramisten! Önök azok, akiknek...
Annyira sajnálom!
Jöjjenek csak be!
KLATT ÉS FIA ELEKTRONIKA
A férjével él itt?
A barátommal.
Már ha lehet annak nevezni.
Amolyan „se veled, se nélküled” kapcsolat.
Köszönöm a teát!
Nincs mit.
Mikor lesz a nagy nap?
Még van pár hetem...
de úgy érzem, bármelyik pillanatban kibújhat.
- Kutyuska? - Wanda is ilyen volt!
A lányom. Aki eltűnt.
Állandóan izgett-mozgott, már a méhemben is.
- Tűnés! - Minden rendben?
Add csak vissza, te kis...
Szia, babuci!
Gyere csak!
Biztosan nagyon várja már.
Őszintén szólva halálra vagyok rémülve.
Hát, ez ilyen lesz. A születésétől kezdve konstans rettegés lesz az élete.
Állandóan valami szörnyűségre készül az ember.
És amikor...
meg...
Amikor megtörténik...
Sajnálom, hogy ez történt önökkel!
Mondja, hogy érzi magát?
Jól. Jól vagyok.
Utálom, amikor felismernek minket!
Az a kis patkány kiharapott belőlem egy darabot,
lehet, kéne egy tetanuszoltás.
Íme a Klatt család.
Régen egész normálisak voltak. Már ha lehet így mondani.
Teljesen átlagos életet éltek, adót fizettek,
középkategóriás autójuk volt, szerették a vasárnapi sütizést.
Aztán a dolgok...
APA 22. HÁZ KÉSZ
...kissé megbonyolódtak.
Vagyis inkább nagyon.
Egyik pillanatban még ott volt, aztán eltűnt.
De mondd csak, te mire lennél hajlandó, hogy megtaláld egy eltűnt szerettedet?
Ez itt Sundersheim,
egy „átlagos” kisváros, ahol az „átlagos” Klatték élnek.
Te is biztosan láttál már ilyen helyet.
Ez egy olyan város,
ahol a helyi focicsapatnak drukkolsz,
a helyi kocsmában iszol,
és ha elég nagyra nő a cukkinid,
akkor azzal a helyi újság címlapjára kerülsz.
Sundersheimnak még saját legendája is van.
Ez a forma a Rémlény.
Egy szarvas, erdőlakó bestia,
aki évente egyszer, a Rémlény éjjelén beslattyog a városba,
hogy megegye a legszebb hajadont.
Vagy hogy nőül vegye? Mindig elfelejtem.
Na mindegy, a Rémlény éjjele nagy esemény Sundersheimban.
Mindenki maskarát ölt, feleseket vedel, meg van egy jó nagy felvonulás is,
amin egy kínosan szűk harisnyás férfi
eljátssza egy gyerek elrablását.
Ami amúgy így kimondva elég para.
Dehát a legjobb mesékben is mindig van egy szörny, nem igaz?
Csak a mesékben általában a szörnyeteg az,
ami csúfos véget ér, és nem a szép kislány.
0. NAP
Wanda?
- Miért csörömpölsz ennyire? - Na!
Nem jó a palacsinta? Az csendesebb.
Hol az inged?
Mi az, kifogyott a méreted?
Nem veszed fel a jelmezedet?
Majd a meccs után felveszem.
A szülői piknik délben van, Dedo.
- Nem kettőkor? - Nem!
Jó, nem baj, figyelj!
10.30-kor elkezdik, lesz félidő... akkor odaérek 12.35-re.
- A-a. - Vagy...
akkor hamarabb eljövök? Tudod, mit? Úgy jobb lesz.
Ha én képes vagyok krumplisalátát gyártani,
akkor te is oda tudsz érni időben!
Katarina Vinson megint rád bízta a krumplisalátát?
Wanda! Ha nem tolod le a hátsódat öt másodpercen belül...
Akkor?
Ez lennék én.
Várjatok, lehetne... Kicsit, még egy kicsit!
Jó, állj! Vissza!
Tökéletes. Tehát ez lennék én.
Carlottát és Dedót már megismerhettétek, vagyis anyát és apát...
Itt még egész vidámnak tűnnek, és nem sejtik,
hogy épp egy jó nagy kakalavina készül az életükben.
Az a kocka pedig Ole öcsém.
Siket, de van hallókészüléke, amit elég gyakran kikapcsol.
Biztosan szereti a csendet. Átérzem.
ERŐS NŐI FŐSZEREPLŐ
Mit szóltok a jelmezemhez?
Én vagyok a szép hajadon.
Csinos...
Miért kell a tinilányoknak mindig túlszexualizálni a jelmezeiket?
Haladj a korral, anya, nem vagy még nyanya!
Jó reggelt, kockafej!
Neked mi bajod van?
Jó jelmez! Kitalálom... Szerencsétlennek öltöztél?
Wanda!
- Jössz majd a piknikre? - Még nem tudom.
- Jó, és most hová mész? - A barátaimhoz.
- Kikhez? - Semmi közöd hozzá.
Wanda! Lehet, hogy azt hiszed, már felnőttél...
- Mert felnőttem. - Tizenhét éves vagy.
És már szavazhatok, ihatok, vezethetek.
- Meg szexelhetek is... - Wanda! Ne...
Mi van? Miért nem tudtok felnőttként kezelni?
- Mert nem vagy az! - Oké, ácsi, ácsi!
- Nem, ez fontos! - Ez a nő
mindig ezt hajtogatja! Elegem van!
„Ez a nő” az anyukád!
- Itt nincs egyenlőség! - Elég! Wanda, ne...
Szóval értitek.
Az én kis városom, ahol mindenki ismer mindenkit.
Legalábbis így hittem.
De mennyire ismerheti az ember a szomszédait?
Sok a ház, közel vagyunk egymáshoz...
És a terület is nagyon kicsi!
Te nem vagy kíváncsi arra, hogy mi történhet a zárt ajtók mögött?
Ezzel vissza is kanyarodunk a történetünkhöz.
Gondolom, már kitaláltátok a gondtalan arcomból,
hogy itt valami gebasz lesz.
53 PERCCEL KÉSŐBB
0. NAP
5. NAP
ELTŰNT SZEMÉLY
- Klatt asszonyt kérdezném. - Igen.
Asszonyom, milyen érzés, hogy talán már sosem látja élve a lányát?
Erre... gondolni sem akarok.
Jelenleg csak...
Wanda megtalálására koncentrálunk.
Klatt úr! Ön is így érzi, vagy ön realisztikusabb?
El sem tudják képzelni...
Itt már elkezdhetjük a sztorit.
De az igazat megvallva ez elég lehangoló rész.
Úgyhogy egy kicsit tekerjünk bele!
30. NAP
Jó, jó, tudjuk, eltűnt lány, plakátok...
Gyűlölöm ezt a képet!
Gyertyagyújtás, aggódó szomszédok...
50. NAP
Fura, mennyi ember fejezi ki együttérzését egy tepsi lasagnével.
Ezért kérdeztem! És...
Kétségbeesett veszekedés!
68. NAP
Kösz, nem. Ugorjunk oda, ahol érdekes fordulatot vett az ügy!
Egy tökéletes család voltak, egészen egy sorsfordító őszi reggelig,
amikor is Wanda Klatt eltűnt.
Azért a „tökéletes” erős túlzás.
...bármilyen nyom, ami a lányuk hollétére utalhat.
Wanda Sundersheim városából tűnt el.
Nem túl sok a smink? Úgy nézek ki, mint Donald Trump.
Nem, csak úgy, mint aki napozott.
Jó sokáig.
Ám e tökéletes városka brutális eseményeknek volt tanúja.
Azt hittem, leszoktál róla.
Eddig a cigi helyett rágóztam, de most meg rászoktam a rágóra.
Klatték kétségbeestek.
Na, ugyan! Ez hasznos!
Valami lesz belőle. Érzem.
Emlékeztetőül: eddig ez történt.
Egy átlagos nap kezdődött a Klatt-házban.
Aznap volt a Rémlényéj...
- Nem is hasonlít rám. - ...az ünnepség,
ami Sundersheim helyi szokása, és Dedo Klatt épp jókedvében volt.
Olé! Olé! Olé! Olé!
Megyek a kocsmába.
Dedo a helyi italozóba, a Kapitányba tartott,
ahol meccset akart nézni.
Anya!
- Mentem. Későn jövök haza. - Hová mész?
Uram, asszonyom! Üdvözletem! Kérem, kövessenek,
leültetjük önöket!
- Megmutatom... - Azonnal gyere vissza, te fruska!
Gyűlöllek!
Carlotta! Carlotta!
Igen.
Az anyjával való veszekedés után Wanda elhagyta a házukat,
- és elhajtott a piros Vespa robogójával. - Igen. Előre.
Így, ni! Megfelel a magasság?
- De valahogy... - Yannick, segítesz? Siess!
Így nem...
- Köszönöm. - Tessék!
- Remek. Köszönöm. Jó. - Így már jó?
Csak adják önmagukat!
Semmi pánik, ez csak tévé, mi most segíteni akarunk...
Klatt asszony, ne féljen érzelmeket mutatni! Rendben?
Oké, élő kapcsolás, öt, négy...
Én...
Igazán tragikus egy rejtély.
És most itt vannak velünk Wanda szülei.
Klatt úr és Klatt asszony, köszönjük, hogy eljöttek!
Carlotta, mesélje el nekünk, mi történt aznap reggel!
CARLOTTA ÉS DEDO KLATT AZ ELTŰNT LÁNY SZÜLEI
Jó. Felkeltem, mint mindig. Reggelit készítettem Wandának, és...
Igaz, hogy aznap veszekedett Wandával?
Hát, egy tinédzserről van szó. Minden reggel veszekedéssel indul.
Értem.
Michelle Rauch főnyomozó is velünk van a stúdióban. Üdvözlöm!
WANDA KLATT-KÜLÖNÍTMÉNY
Rauch nyomozó, kész rejtély ez az ügy. Mit tudunk eddig?
Mint tudjuk, Wanda 09.45 körül indult el a piros Vespájával.
Ezután egy kávézónál látták,
a főutcán, 10.20 körül...
- Igen. - ...itt találták meg a mobilját.
Innen déli irányba hajtott el.
- Oké. - Ekkor látták utoljára.
Feltételezhető, hogy Wandát elrabolták?
Ez is egy lehetőség.
Ám egy ilyen korú lánynál azt sem lehet kizárni,
hogy saját akaratából ment el.
Várjunk, Wanda nem tűnne el csak úgy!
- De amíg nincs konkrét bizonyíték... - Elrabolták.
- ...azt is mérlegelnünk kell... - Elrabolták!
- ...hogy önszántából távozott. - Elrabolták! Elrabolták!
Dedo, a statisztikák szerint annak az esélye,
hogy 100 nap után megtalálhatnak egy eltűntet,
kevesebb, mint tíz százalék.
Ez milyen érzés?
- Nos... - Maga szerint milyen érzés?
Nagyon szar.
Carlotta, ha esetleg Wanda most nézi az adást,
akkor mit üzenne neki?
A... A kamerába mondja!
Lassan közelíts rá az anyára!
Hát, Wanda,
ha most hallasz... Mi azt üzennénk, hogy szeretünk...
nagyon szeretünk, és...
mindent megteszünk azért, hogy megtaláljunk, és hazagyere.
És ha van valaki,
aki tud róla valamit, bármit,
még ha nem is tartja fontos részletnek...
az kérem, jelentkezzen!
Nem tudják, milyen elveszíteni a gyerekemet.
A megrázó pillanat, amikor rájön az ember,
hogy eltűnt az, akit neki kellett volna megóvnia...
mert nem vigyázott rá eléggé.
Elnézést...
Nem is... Mit tehetnék...
Ez mit jelent?
Még!
Még?
Mit csináljak még?
Kezdjek el visítozni, csapkodni?
Remek. Akkor folytassuk egy...
Azt akarja tudni, milyen érzés, Peter Genswein? Tényleg?
Mindenki minket bámul, a hátunk mögött pusmognak,
mutogatnak ránk, mintha két fejünk lenne!
Ez elég érzelmes már?
Elég szentimentális?
Hé! Magához beszélek!
Igen, magához! Aki úgy kalimpál, mintha forgalmat irányítana!
Vagy több sírás-rívást kér?
Több taknyot?
Közelítsen rá a szemem alatti táskára!
Hogy átjöjjön a kétségbeesés!
Na, tessék rám zoomolni!
Íme,
az elveszett lány szegény, kiégett anyja...
Szörnyen fest, igaz?
A francba ezzel!
Elég!
- Asszonyom, nyugodjon meg! - Én nem...
- Még van... - Álljon le!
El a kamerával!
Mind elhúzhatnak a búsba!
Álljon le!
El a kamerával!
Ne mondj semmit!
Meg sem szólaltam!
Tudtam, hogy rossz ötlet.
Olyan voltam, mint egy kattant!
- Nem. - Élő adásban!
Nem baj, hogy mérges lettél.
Ebből látszik, hogy szenvedsz!
A szimpátiára hajtunk.
Nekem nem kell szimpátia, Dedo. Nekem eredmény kell.
Tudom.
Akkor miért nem csinálunk valamit?
De csinálunk valamit!
Mit? A plakátolást? A gyertyagyújtást?
A tévéműsort, ahol az az önelégült törpe, Peter Genswein leégetett minket?
Ne bántsd Peter Gensweint!
Ő a közérdeket szolgálja.
Ugye életben van?
Igen.
Igen, életben van.
Nem tudok aludni. Kavarognak a gondolataim.
NAGYAPA ÉS ÉN
Hiányzol, kislányom!
Apa, vigyázz rá,
nem veszíthetem el!
Dedo!
Mi a baj?
Találtak valamit.
A tegnapi kis műsora eléggé felbátorította az embereket.
Azért még ne bízzuk el magunkat!
A televíziós megjelenés általában a bolondokat éri el.
Ó, gondolom.
Valaki már kijelentette, hogy Wanda eltűnése
egy globális sátánista pedofil-összeesküvéshez kapcsolódik.
A recepcióst a „háttérhatalom bábjának” nevezte.
Viszont van egy nyom, ami egészen ígéretesnek tűnik.
Schellenberg!
Nyilván nem lehetünk 100%-ig biztosak abban, hogy ez Wanda pólója...
Itt!
Az övé.
Ezek a vörös foltok... Gránátalmalé.
Azt itattam Dedóval a vérnyomása miatt.
Nagyon savanyú.
Felborult egy pohár, jó nagy veszekedés lett belőle,
mert pár csepp Wanda pólójára került.
Bárhol felismerném ezeket a foltokat,
egy órán át sikáltam ezt a pólót.
Hol találták meg?
Egy Második esély nevű turkálóban.
A tulaj szerint egy használtruha-gyűjtőbe dobhatták
- az utóbbi 30 napban... - Várjon,
tehát Wanda pólóját itt, Sundersheimban dobták be egy gyűjtőbe,
az utóbbi 30 nap során?
Dedo! Még mindig itt van!
Ne vonjunk le következtetéseket!
A környék összes címét át kell kutatnunk.
Most nézzük át az utcai kamerafelvételeket.
A rendőrök házról házra járnak, kikérdezik a...
Házról házra? Azzal mire jutunk?
„Elnézést, uram, ön rabolta el ezt a tinilányt?”
„Ó, igen, biztos úr. Itt van lent a pincében, akkor hozzam?”
Igaza van. Inkább be kéne mennünk a házakba,
hogy átkutassuk őket, nem?
Ok nélkül nem végezhetünk házkutatást.
Hogy ne lenne ok?
Klatt asszony! Ha tűt keres egy szénakazalban,
azt nem levélfúvóval, hanem csipesszel teszi!
Maga meg miről beszél?
Klatt asszony...
TETTES BŰN: LOPÁS
Biztosíthatom, hogy minden erőnkkel Wanda megtalálására koncentrálunk.
Jelenleg több gyanúsítottat is megfigyelünk.
És mi mit csináljunk addig?
Klatt asszony! Ez jó hír.
CLAUDIUS UTCA 37.
Ez az első komoly nyomunk.
Így most azt kérem önöktől,
hogy hagyjanak minket dolgozni!
Ha azt hiszi, hogy ölbe tett kézzel várok, akkor azt lesheti!
Elég a tétlenségből!
Dominik Bartels. Claudius utca 37.
- Tessék? - Toll! Kell egy toll!
- Dominik Bartels, Claudius utca 37. - Te miről beszélsz?
Dominik Bartels, Claudius utca 37.
Láttam egy aktát.
Ő az egyik megfigyelt személy.
Egy gyanúsított!
Aha.
Oké.
Akkor most mit csináljunk?
Nem tudom.
Odamenjünk?
De mit csináljunk ott?
Dunsztom sincs.
Ott van az a bolt, ahol azt a gyertyát vetted,
aminek Margaret néni szaga volt.
Claudius utca.
Szerinted megnézzük?
Ne, ne, ne, ne!
Miért, szerinted meg kéne?
Hát, szerintem
lehet, hogy...
- Elmenjünk előtte? - Aha.
Nem akarunk semmit tenni, ami veszélyeztetné a nyomozás menetét.
- Nem, dehogy. - Aha.
Csak elhajtunk előtte.
- Az nem árt. - Még jobb is.
- Mert... - Mert...
ránézhetünk a rendőrség előtt.
Hiszen ha nála van Wanda, akkor a rendőrök rá fognak ijeszteni.
Jó meglátás.
Aztán ki tudja, mit csinál!
Igen. Nem akarunk ráijeszteni.
Az nem lenne jó.
Csak egy gyors pillantás.
Pontosan. Ki és be.
Mit árthat?
- A pillantás nem árt. - Nem ám.
Dedo!
Még a városban van!
Végig itt volt.
Az orrunk előtt.
Bárhol lehet, Dedo.
Bármelyikük lehet a tettes.
- Itt van, ugye? - Itt.
Hűha, elég leharcolt!
Hékás! Mit csinálsz?
Csak megnézem.
Nem lehet csak úgy... Te nem láttál még zsarufilmet?
Nem csöngethetsz be csak úgy!
Te mondtad: ha nála van Wanda, akkor nem kéne megijeszteni.
- Igaz. - Megfigyeljük, mint a nyomozók.
Akár fánkot is hozhatnánk hozzá.
Az micsoda?
Wanda szobájában találtam.
- Egy régi családi albumból vehette ki. - Megnézhetem?
Istenem!
Mintha csak tegnap lett volna.
Vagy inkább 1000 éve.
Nézd azt a huncut mosolyt!
Ó, jaj! Úgy elszaladt az idő!
Dedo!
Bukj le!
Lejjebb! Hadd húzódjak lejjebb!
Ez ő.
Olyan krapeknak tűnik, aki tinilányokat rejteget a pincéjében.
Igen.
A francba ezzel! Megnézem.
Mi lett a megfigyeléssel?
Te megfigyelhetsz. Ha visszajön, dudálj kétszer!
Egy csapat vagyunk. Egyik kopó, másik eb.
Várj! Most én vagyok az eb?
Ó, Jézusom!
Ne!
Szétnézek hátul.
Ne! Gyere vissza! Gyere vissza!
Istenem!
Ó, atyaég!
Wanda!
Wanda, itt vagy?
Mit rejtegetsz, te szemétláda?
Wanda?
Itt vagy?
Ó, basszus! Jaj, ne!
Ne, ne, ne, ne!
Jaj, ne! Ó, basszus! Basszus!
Carlotta?
- Dedo! - Carlotta, mit művelsz?
- Honnan tudtad, hogy lent vagyok? - Akkorát sikítottál,
hogy már az egész város tudja!
- Rosszat tettem. - Add a kezed!
Húzz fel!
- Húzz! Húzz! Húzz! - Azt csinálom!
Te meg... Mi volt ez?
Valami megmart.
Hogyhogy megmart?
Miért sikítozol?
Szedd le rólam!
- Hogyan? - Fogd meg!
Dehogy fogom!
Fogd már azt a nyamvadt kígyót!
Ó, Jézus!
Ne ficánkolj!
És most?
- És most? - Dobd el!
- Hová? - Messzire! Várj! Ne, ne, ne!
El kell vinnünk. Ha mérges,
akkor be kell azonosítaniuk az ellenméreg miatt.
Én biztos nem hozom el így a kórházig!
Ki van zárva!
Én...
Mi csak...
A visszafogott becslés szerint Bartels úr pincéjét
úgy 15-20 000 eurónyi kár érte.
Nem beszélve a megviselt kígyókról.
Plusz egy szomszéd is talált egy köpködőkobrát a vécéjében.
Rauch kisasszony, én...
A betörőnek szerencséje volt,
mivel a lefoglalt egyedek felét illegálisan tartották,
így Bartels úr nem emelhet vádat.
Jól tudom, mekkora stressz érte önöket az utóbbi hónapokban.
Csak ennek köszönhetik, hogy a kis kalamajkájukat
pillanatnyi elmezavarként könyvelem el.
- Köszönjük szépen a... - De ha még egyszer
belesiklanak a nyomozásomba...
úgy fenéken billentem magukat, hogy a boa adja a másikat!
Megértették?
Helyes. Most pedig azt javaslom, menjenek haza a másik gyerekükhöz!
- Hahó! - Szevasz!
Anyádat megmarta egy kígyó, de már jól van.
Baró.
- Beszélhetnénk? - Ne most, én...
képtelen vagyok rá. Nem bírnám elviselni, hogy azt mondod...
„Én megmondtam.”
„Teljesen megőrültél.”
Vagy: „Szedd össze magad!” Mert én tudom, Dedo. Tudom.
Meg kell mutatnom valamit.
RUHAGYŰJTŐ KONTÉNER
Mi ez?
Egy terv.
Apa mindig azt mondta, hogy a madármegfigyelés a türelmen
és a kitartáson múlik.
Megvizsgáljuk a madarak környezetét és szokásait. Igaz?
- Aha... - Oké.
Holnap lesz a 70. nap.
Peter Genswein szerint Wanda megtalálásának esélye
az első 100 nap után csökken nagyot, ugye?
Azaz négy hetünk maradt.
Itt van a ruhagyűjtő.
Megfognád ezt?
Itt. Itt. Rendben.
Oké. Tehát ezen a környéken van 62 darab családi ház,
42 társasház és 12 lakópark.
Befejeznéd a kört?
Feltételezem, ha olyan hangos személyt akarsz elrabolni, mint amilyen a lányunk,
akkor nem viszed el oda, mert papírvékonyak a falak.
Meg ott vannak a biztonsági kamerák, a szomszédok, a portások.
Úgyhogy szerintem a családi házakra kéne koncentrálnunk.
Azt hittem, őrültnek nézel.
Ez így van, de azt is tudom, hogy nagyon makacs vagy,
és nem tudnál azzal a tudattal élni,
hogy nem próbáltunk meg mindent.
De a következőt én csinálom,
mert neked nagyon nem megy a betörősdi.
Harminc nap.
Addig kutatjuk a házakat, amíg meg nem találjuk.
Bármi is legyen az ára.
Így van.
De pontosan ez az ár változtatta meg örökre Klatték életét.
Nem mindenki fogja megúszni élve.
KÉSZÜLT ZOLTAN SPIRANDELLI TÖRTÉNETE ALAPJÁN
A feliratot fordította: Alimuradov Dóra